ایستانبول، ان چوخ توریست چئکن 10.جو شهر اولدو.
آمریکا مرکزلی اولوسلارآراسی مالیه شیرکتی مسترکارتین یایینلادیغی 2017 قلوبال هدف شهرلر اندکسینده، بو ایل ان چوخ خاریجی توریست چئکمه‌سی گؤزلنیلن ایلک 30 شهر معینلشدی.
لیسته‌یه 10.جو سیرادان گیرن ایستانبولون 2017ده، تخمینا 9.24 میلیون توریست آغیرلاما‌سی گؤزلنیلیر. بو رقم، اؤتن ایل 9.6 میلیون ایدی.
9  ایلدیر یایینلانان راپور، توپلام اولوسلارآراسی توریست ساییسی، سرحد گئچیشلری، توریست‌لرین هدف شهرلرده ائتدیگی خرجلمه‌لر و یولچو ساییسن‌داکی دییشیک‌لیک‌لر نظره آلینا‌راق حاضرلانیر.
راپوردا، گئچن ایل ان چوخ خاریجی توریست آغیرلایان 30 شهر سیرالاماسیندا تایلندین باشکندی بانکوک بیرینجی سیرادا یئر آلدی.
بانکوکو سیرا ایله اینگیلتره‌نین لندن، پاریس، دبی و آسیانین شهر دؤولتی سنگاپور تعقیب ائتدی.
